CELEX: 32007R1579
Language: lt
Date: 2007-12-20 00:00:00
Title: 2007 m. gruodžio 20 d. Tarybos reglamentas (EB) Nr. 1579/2007, kuriuo nustatomos 2008 m. Juodojoje jūroje taikomos tam tikrų žuvų išteklių ir žuvų išteklių grupių žvejybos galimybės ir susijusios sąlygos

29.12.2007   
            
            
               LT
            
            
               Europos Sąjungos oficialusis leidinys
            
            
               L 346/1
            
         
      TARYBOS REGLAMENTAS (EB) Nr. 1579/2007
   2007 m. gruodžio 20 d.
   kuriuo nustatomos 2008 m. Juodojoje jūroje taikomos tam tikrų žuvų išteklių ir žuvų išteklių grupių žvejybos galimybės ir susijusios sąlygos
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį,
   atsižvelgdama į 2002 m. gruodžio 20 d. Tarybos reglamentą (EB) Nr. 2371/2002 dėl žuvų išteklių apsaugos ir tausojančio naudojimo pagal bendrąją žuvininkystės politiką (1), ypač į jo 20 straipsnį,
   atsižvelgdama į 1996 m. gegužės 6 d. Tarybos reglamentą (EB) Nr. 847/1996, nustatantį bendrų leistinų sugavimų ir kvotų kasmetinio valdymo papildomas sąlygas (2), ypač į jo 2 straipsnį,
   atsižvelgdama į Komisijos pasiūlymą,
   kadangi:
   
               (1)
            
            
               Pagal Reglamento (EB) Nr. 2371/2002 4 straipsnį Taryba, atsižvelgdama į turimas mokslines rekomendacijas, ir ypač į Žuvininkystės mokslo, technikos ir ekonomikos komiteto parengtą ataskaitą, nustato naudojimosi vandenimis bei ištekliais ir tausojančios žvejybos valdymo priemones.
            
         
               (2)
            
            
               Pagal Reglamento (EB) Nr. 2371/2002 20 straipsnį Taryba nustatyto atskirų išteklių arba išteklių grupių žvejybos galimybes ir paskirsto jas valstybėms narėms.
            
         
               (3)
            
            
               Siekiant užtikrinti veiksmingą žvejybos galimybių valdymą, turėtų būti nustatytos konkrečios žvejybos operacijų vykdymo sąlygos.
            
         
               (4)
            
            
               Reglamento (EB) Nr. 2371/2002 3 straipsnyje nustatomi apibrėžimai, svarbūs skirstant žvejybos galimybes.
            
         
               (5)
            
            
               Pagal Reglamento (EB) Nr. 847/96 2 straipsnį privaloma nustatyti išteklius, kuriems taikomos įvairios tame reglamente nurodytos priemonės.
            
         
               (6)
            
            
               Siekiant prisidėti prie žuvų išteklių išsaugojimo, 2008 m. turėtų būti įgyvendintos tam tikros papildomos žvejybai taikomos techninės sąlygos.
            
         
               (7)
            
            
               Žvejybos galimybės turėtų būti naudojamos pagal šiai sričiai skirtus Bendrijos teisės aktus, ypač pagal 1993 m. spalio 12 d. Tarybos reglamentą (EEB) Nr. 2847/93, nustatantį bendros žuvininkystės politikos kontrolės sistemą (3), ir 1998 m. kovo 30 d. Tarybos reglamentą (EB) Nr. 850/98 dėl žuvininkystės išteklių apsaugos, taikant technines priemones jūrų gyvūnų jaunikliams apsaugoti (4).
            
         
               (8)
            
            
               Atsižvelgiant į tai, kad vienoje valstybėje narėje iki šio reglamento įsigaliojimo paprastųjų otų žvejybai tradiciškai buvo naudojami žiauniniai tinklaičiai, kurių akių dydis yra mažesnis nei 200 mm, ir siekiant leisti adekvačiai prisitaikyti prie šiuo reglamentu įvedamų techninių priemonių, reikia suteikti teisę šiai valstybei žvejoti paprastuosius otus žiauniniais tinklaičiais, kurių mažiausias akių dydis yra bent 180 mm.
            
         
               (9)
            
            
               Atsižvelgiant į klausimo skubumą, svarbu suteikti išimtį dėl šešių savaičių termino, nurodyto Protokolo dėl nacionalinių parlamentų vaidmens Europos Sąjungoje, pridėto prie Europos Sąjungos sutarties bei Europos Bendrijų steigimo sutarties, I dalies 3 punkte,
            
         PRIĖMĖ ŠĮ REGLAMENTĄ:
   I   SKYRIUS
   DALYKAS, TAIKYMO SRITIS IR APIBRĖŽIMAI
   1 straipsnis
   Dalykas
   Šiuo reglamentu nustatomos 2008 m. Juodojoje jūroje taikomos tam tikrų žuvų išteklių ir žuvų išteklių grupių žvejybos galimybės ir susijusios tų žvejybos galimybių naudojimo sąlygos.
   2 straipsnis
   Taikymo sritis
   1.   Šis reglamentas taikomas Bendrijos žvejybos laivams (toliau – Bendrijos laivai), vykdantiems veiklą Juodojoje jūroje.
   2.   Nukrypstant nuo 1 dalies, šis reglamentas netaikomas žvejybos operacijoms, vykdomoms tik mokslinių tyrimų, kurie atliekami gavus leidimą bei atitinkamai valstybei narei prižiūrint ir apie kuriuos Komisijai bei valstybei narei, kurios vandenyse atliekami tie moksliniai tyrimai, buvo pranešta iš anksto, tikslais.
   3 straipsnis
   Apibrėžimai
   Šiame reglamente, be Reglamento (EB) Nr. 2371/2002 3 straipsnyje nustatytųjų, taikomi šie apibrėžimai:
   
               a)
            
            
               VJVŽK – Viduržemio jūros Vyriausioji žvejybos komisija (angl. GFCM);
            
         
               b)
            
            
               Juodoji jūra – geografinis VJVŽK reguliuojamas parajonis, apibrėžtas GFCM/31/2007/2 rezoliucijoje;
            
         
               c)
            
            
               bendras leidžiamas sugauti kiekis (BLSK) – kasmet leidžiamas sužvejoti ir iškrauti kiekvienų išteklių kiekis;
            
         
               d)
            
            
               kvota – Bendrijai, valstybei narei arba trečiajai šaliai skirto BLSK dalis.
            
         II   SKYRIUS
   ŽVEJYBOS GALIMYBĖS IR SUSIJUSIOS SĄLYGOS
   4 straipsnis
   Sugavimų limitai ir paskirstymas
   Sugavimų limitai, šių limitų paskirstymas valstybėms narėms ir papildomos sąlygos pagal Reglamento (EB) Nr. 847/96 2 straipsnį yra nurodyti šio reglamento I priede.
   5 straipsnis
   Specialios paskirstymo nuostatos
   I priede nustatyti sugavimų limitai valstybėms narėms paskirstomi nepažeidžiant:
   
               a)
            
            
               žvejybos galimybių, kuriomis buvo pasikeista pagal Reglamento (EB) Nr. 2371/2002 20 straipsnio 5 dalį;
            
         
               b)
            
            
               perskirstymo pagal Reglamento (EEB) Nr. 2847/93 21 straipsnio 4 dalį, 23 straipsnio 1 dalį ir 32 straipsnio 2 dalį bei Reglamento (EB) Nr. 2371/2002 23 straipsnio 4 dalies antrą pastraipą;
            
         
               c)
            
            
               papildomų iškrovimų, numatytų Reglamento (EB) Nr. 847/96 3 straipsnyje;
            
         
               d)
            
            
               pagal Reglamento (EB) Nr. 847/96 5 straipsnį ir Reglamento (EB) Nr. 2371/2002 23 straipsnio 4 dalies pirmą pastraipą atliktų išskaitymų.
            
         6 straipsnis
   Sugavimų ir priegaudos sąlygos
   1.   Išteklių, kuriems yra nustatyti sugavimų limitai, žuvis galima laikyti laive arba iškrauti, tik tais atvejais, jei jas sugavo valstybės narės, kuriai paskirta ir dar neišnaudota tų išteklių kvota, laivas.
   2.   Visi iškrovimai yra vertinami pagal kvotą arba, jeigu Bendrijos dalis valstybėms narėms nebuvo paskirstyta kvotomis, pagal Bendrijos dalį.
   7 straipsnis
   Techninės pereinamojo laikotarpio priemonės
   Techninės pereinamojo laikotarpio priemonės nustatytos II priede.
   III   SKYRIUS
   BAIGIAMOSIOS NUOSTATOS
   8 straipsnis
   Duomenų perdavimas
   Valstybės narės, siųsdamos Komisijai duomenis apie iškrautus sugautų žuvų kiekius pagal Reglamento (EEB) Nr. 2847/93 15 straipsnio 1 dalį, naudoja šio reglamento I priede nustatytus išteklių kodus.
   9 straipsnis
   Įsigaliojimas
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2008 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje, 2007 m. gruodžio 20 d.
      
         
            Tarybos vardu
         
         
            Pirmininkas
         
         F. NUNES CORREIA
         
      
   
   
      (1)  OL L 358, 2002 12 31, p. 59. Reglamentas su pataisymais, padarytais Reglamentu (EB) Nr. 865/2007 (OL L 192, 2007 7 24, p. 1).
   
      (2)  OL L 115, 1996 5 9, p. 3.
   
      (3)  OL L 261, 1993 10 20, p. 1. Reglamentas su paskutiniais pakeitimais, padarytais Reglamentu (EB) Nr. 1967/2006 (OL L 409, 2006 12 30, p. 9).
   
      (4)  OL L 125, 1998 4 27, p. 1. Reglamentas su paskutiniais pakeitimais, padarytais Reglamentu (EB) Nr. 2166/2005 (OL L 345, 2005 12 28, p. 5).
   
      I PRIEDAS
      Sugavimų limitai ir susijusios sąlygos kasmetiniam valdymui tose Bendrijos laivams taikomų sugavimų limitų zonose, kuriose nustatyti sugavimų limitai pagal rūšis ir žvejybos zonas
      Šiose lentelėse nustatyti kiekvienų išteklių BLSK ir kvotos (tonomis gyvojo svorio, išskyrus tuos atvejus, kai nurodyta kitaip), jų paskirstymas valstybėms narėms ir susijusios sąlygos vykdant kasmetinį kvotų valdymą.
      Kiekvienos zonos žuvų ištekliai nurodyti pagal abėcėlės tvarka išdėstytus lotyniškus rūšių pavadinimus. Šiose lentelėse naudojami tokie rūšių kodai:
      
                  Mokslinis pavadinimas
               
               
                  Triraidis kodas
               
               
                  Bendrinis pavadinimas
               
            
                  
                     Psetta maxima
                  
               
               
                  TUR
               
               
                  Paprastasis otas
               
            
                  
                     Sprattus sprattus
                  
               
               
                  SPR
               
               
                  Atlantinis šprotas
               
            
         
      
                  
                              Žuvų rūšis
                           
                           
                              :
                           
                           
                              Paprastasis otas
                              
                                 Psetta maxima
                              
                           
                        
               
                  
                              Zona
                           
                           
                              :
                           
                           
                              Juodoji jūra
                           
                        
            
                  Bulgarija
               
               
                  50
               
               
                  
                     Mokslinėmis rekomendacijomis nepagrįstas BLSK.
                  
                  
                     Reglamento (EB) Nr. 847/96 3 straipsnis netaikomas.
                  
                  
                     Reglamento (EB) Nr. 847/96 4 straipsnis netaikomas.
                  
                  
                     Taikomas Reglamento (EB) Nr. 847/96 5 straipsnis.
                  
               
            
                  Rumunija
               
               
                  50
               
            
                  EB
               
               
                  100
               
            
                  BLSK
               
               
                  Netaikoma
               
            
         
      
                  
                              Žuvų rūšis
                           
                           
                              :
                           
                           
                              Atlantinis šprotas
                              
                                 Sprattus sprattus
                              
                           
                        
               
                  
                              Zona
                           
                           
                              :
                           
                           
                              Juodoji jūra
                           
                        
            
                  EB
               
               
                  15 000 (1)
                  
               
               
                  
                     Mokslinėmis rekomendacijomis nepagrįstas BLSK.
                  
                  
                     Taikomas Reglamento (EB) Nr. 847/96 3 straipsnis.
                  
                  
                     Reglamento (EB) Nr. 847/96 4 straipsnis netaikomas.
                  
                  
                     Taikomas Reglamento (EB) Nr. 847/96 5 straipsnis.
                  
               
            
                  BLSK
               
               
                  Netaikoma
               
            
         (1)  Gali būti sugauta tik su Bulgarijos arba Rumunijos vėliava plaukiojančiais laivais.
   
   
      II PRIEDAS
      Pereinamojo laikotarpio techninės priemonės
      
                  1.
               
               
                  Jokia žvejybos veikla yra neleidžiama Juodosios jūros Europos bendrijos vandenyse balandžio 15 d. – birželio 15 d.
               
            
                  2.
               
               
                  Toje valstybėje narėje, kurioje iki šio Reglamento įsigaliojimo paprastųjų otų žvejybai nustatytas žiauninių tinklaičių mažiausias akių dydis buvo mažesnis nei 200 mm, žiauniniai tinklaičiai, kurių mažiausias akių dydis yra bent 180 mm, gali būti naudojami tokiai žvejybai.
               
            
                  3.
               
               
                  Mažiausias iškrauti leidžiamų paprastųjų otų ilgis yra ne mažesnis nei 45 cm, matuojant pagal Reglamento (EB) Nr. 850/98 18 straipsnio nuostatas.